
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul asupra Proiectului de Lege privind aprobarea Ordonanţei de urgenţă Guvernului nr.124/2020 pentru completarea Ordonanţei Guvernului nr.23/1998 privind finanţarea şi din alte surse decât bugetul de stat a unor activităţi specifice de administrare a rezervelor de stat, trimis Comisiei pentru buget, finanțe și bănci spre dezbatere pe fond, prin adresa nr. PLx.495 din 8 septembrie 2020, Camera Deputaților fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Bogdan – Iulian HUȚUCĂ

RAPORT
asupra proiectului de Lege privind aprobarea Ordonanţei de urgenţă Guvernului nr.124/2020 pentru completarea Ordonanţei Guvernului nr.23/1998 privind finanţarea şi din alte surse decât bugetul de stat a unor activităţi specifice de administrare a rezervelor de stat
În conformitate cu prevederile art.95 și 117 din Regulamentul Camerei Deputaților, Comisia pentru buget, finanțe și bănci a fost sesizată, prin adresa nr. PLx.495 din 8 septembrie 2020, spre dezbatere pe fond, cu proiectul de Lege privind aprobarea Ordonanţei de urgenţă Guvernului nr.124/2020 pentru completarea Ordonanţei Guvernului nr.23/1998 privind finanţarea şi din alte surse decât bugetul de stat a unor activităţi specifice de administrare a rezervelor de stat.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor,  Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege, în ședința din 2 septembrie 2020, cu respectarea prevederilor articolului 76 alineatul (2) din Constituția României, republicată.
La dezbaterea proiectului de lege s-au avut în vedere avizele favorabile ale Consiliului Legislativ și  Comisiei pentru politică economică, reformă şi privatizare .
Proiectul de Lege supus dezbaterii vizează introducerea unor noi prevederi care să reglementeze atribuţiile şi competenţele Administraţiei Naţionale a Rezervelor de Stat şi Probleme Speciale, persoană juridică de drept public. Astfel, Administraţia Naţională a Rezervelor de Stat şi Probleme Speciale va putea conveni depunerea creanţelor sale în cadrul procedurilor de insolvenţă, lichidare şi repartizare a patrimoniului social al operatorilor economici, societăţilor sau altor persoane juridice, precum şi executare silită asupra acestora, pentru adjudecarea, în contul acestor creanţe, a bunurilor necesare păstrării stocurilor rezervă de stat.
În conformitate cu prevederile art. 62 din Regulamentul Camerei Deputaților,  membrii Comisiei pentru buget, finanţe şi bănci au examinat proiectul de Lege în şedinţa din data de 14 februarie 2023.
La lucrările comisiei, deputaţii și-au înregistrat prezența conform listei de prezenţă.
La dezbaterea acestui proiect de Lege a participat, în calitate de invitat, din partea Administrației Naționale a Rezervelor de Stat, domnul Ciprian Caralicea-secretar general .
În urma examinării proiectului de Lege și a opiniilor exprimate, deputații prezenți la lucrările comisiei au hotărât, cu majoritatea voturilor exprimate, să propună plenului Camerei Deputaţilor un raport de adoptare a proiectului de Lege privind aprobarea Ordonanţei de urgenţă Guvernului nr.124/2020 pentru completarea Ordonanţei Guvernului nr.23/1998 privind finanţarea şi din alte surse decât bugetul de stat a unor activităţi specifice de administrare a rezervelor de stat, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

Şef serviciu,

